ขอความอนุเคราะห์ ท่านชัชชาติ ผู้ว่า กทม., ผู้อำนวยการเขตลาดกระบัง, หัวหน้าฝ่ายรักษาฯ เขตลาดกระบัง, หัวหน้าฝ่ายสิ่งแวดล้อมฯ เขตลาดกระบัง หรือใครก็ได้ที่ได้รับเงินเดือนที่มาจากภาษีของประชาชน ช่วยแก้ปัญหาฝุ่นจากตลาดเทิดไทให้กับชาวบ้านที่อยู่โดยรอบตลาดเทิดไทให้หน่อย ประชาชนได้รับความเดือดร้อนมากๆ จากฝุ่นที่ออกมาจากตลาดเทิดไท รวมถึงดินที่ติดล้อรถออกมาจากตลาดเทิดไทแล้วมาเกิดฝุ่นบนถนนหลวงแพ่ง ยิ่งทุกวันจันทร์ พุธ เสาร์ ของทุกสัปดาห์จะมีตลาดคลองถม ยิ่งเพิ่มจำนวนฝุ่นให้เยอะขึ้นกว่าเดิมอีก ประชาชนในบริเวณใกล้ตลาดเทิดไทได้รับความเดือดร้อนจากฝุ่นดังกล่าวมาก ชาวบ้านต้องทนกับปัญหาฝุ่นนี้มาเป็นเวลามากกว่า 1 ปี โดยระยะเวลาที่ผ่านมา ฝ่ายรักษาฯ จะส่งเจ้าหน้าที่มาฉีดน้ำบนถนนบ้าง รวมเจ้าหน้าที่คนกวาดถนนมากวาดในพื้นที่ดังกล่าวบ้าง เป็นการแก้ไขปัญหาแบบโง่ๆ ไร้ความสามารถในการทำงานอย่างมาก ไม่ต้องเป็นหัวหน้าฝ่ายรักษาฯ ก็คิดและทำได้ ควรแก้ปัญหาโดยหาทางออกร่วมกัน ไม่ใช่แก้ปัญหาให้ผ่านๆ ไปทีนึง